
4980  Златоград,   област Смолян, ул. ”Стефан Стамболов” №1
тел: 03071  20-48;   www.zlatograd.bg , E-mail:  obs_zlatograd@abv.bg


ПРОТОКОЛ № 2

На членовете на Постоянна комисия по Образование, култура и човешки ресурси.

Комисията е в състав:

· Йорданка Романова – председател 
· Жечка Хаджийска;
· Александър Илийков;
· Станимир Чаушев;
· Искрен Караметулов.

Днес 11.04.2024 г., (четвъртък) от 14:00 часа, се проведе заседание на Постоянна  комисия по Образование, култура и човешки ресурси. Председател на постоянната комисия е г-жа Йорданка Романова. За присъствието на членовете на комисията се води присъствен списък. На заседанието присъстваха и взеха участие: г-жа Е. Ч., г-н Л. А. и г-жа К. Б. Предварително е изпратена покана – дневен ред за заседанието на членовете на постоянната комисия, на всички Общински съветници и ръководството на Общинска администрация. Присъстваха г-жа А. И.– лицето подало сигналите, относно нарушенията в църква „Успение Богородично“ и г-н Н. Ш. – църковен настоятел.
Госпожа Романова предложи четвърта точка в дневния ред да е Докладна записка от Кмета на Община Златоград относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност. Подложи на гласуване включване на точката в дневния ред.  Предложението се прие от комисията с 3 гласа “за”, 0 “против” и 0 ‘’въздържал се’’ 
Госпожа Романова, подложи на гласуване така предложения дневен ред с направеното допълнение: 
	ДНЕВЕН   РЕД:	

1. Актуална информация от Кмета на Община Златоград, относно храм паметник „Успение Богородично“  Златоград, съгласно Заповед № 473/15.12.2023г. на Кмета на Община Златоград.

2. Информация от г-жа Александра Иванова, относно: Кореспонденция с различни институции, относно храм паметник „Успение Богородично“ Златоград

3. Информация от Кмета на Община Златоград, относно извършени дейности /разкопки/ в местност „Света Неделя“, съгласно чл.4, ал.1 от договор № 159 от 20.10.2023г., между Община Златоград и Регионален исторически музей град Смолян.

4. Докладна записка от Мирослав Янчев – Кмет на Община Златоград, относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност.

5. Други.

Комисията гласува и прие дневния ред с 3 гласа  „за“,  0 „против“, 0  „въздържал се“
**************************************************************

Госпожа Романова даде думата на г-н Л.А. по точка първа от дневния ред.

Господин Л.А. даде информация към настоящия момент. Очаква се отговор от Националния институт по опазване на Културното наследство. До този момент няма нищо ново. 

Госпожа Кръстева зададе въпрос на господин А.Л. -  Поддържа ли връзка с институциите, на който той отговори, че поддържа връзка с институциите и г-н Славов.

Госпожа Хаджийска взе отношение по темата със скелето, което в момента е проблем, тя предложи на добра воля да се премахне. 

Господин Н. Ш., каза че, ако скелето се махне ще бъде доброволно и даде информация за предстоящите празници – 02.05.2024г. и 06.05.2024г., и добави, че тепърва ще се събира Църковното настоятелство и ще се реши как да протече честването на Годишнината на храм паметник „Успение Богородично“ Златоград.

Госпожа А.И., каза че г-н Н. Ш. е подел ангажимент за демонтиране, но не е направо от януари до сега.


[bookmark: _GoBack]Госпожа Кръстева предложи да се направи среща с отец З***** и да се обсъди премахването  на скелето,  и иконите да се подредят и да се обвият в плат, който ще бъде предоставен безвъзмездно от господин В. Сидеров, за да се съхранят иконите. Госпожа Кръстева помоли Общинска администрация да проведе кореспонденция с Националния институт по опазване на Културното наследство и всяка нова информация да бъде предоставена в Общински съвет Златоград.

Госпожа А.И.: Има констативен протокол от проверка, точно на арх. С. С. от 18 януари още, който е входиран в Общината на 25 януари тази година, в който има указания, ето ги, за последващи действия, където арх. С. С. точно казва: Кметът да разпореди демонтиране и премахване на скелето от храма. Защо, вие игнорирате тези указания на архитекта С. С.? Бяхте казали, г-н  Л.А., че нямате право тъй като е частен имот и т.н..
Господин Л.А.: Не, не съм казал това! 

Госпожа А. И.: В неофициалната среща, вие споменахте, че сте говорили с отеца и той е отказал!

Господин Л. А.: Аз с отеца съм говорил, но не съм казал, че ..

Госпожа А. И.: Да, но щом има дадена от по висша инстанция, да на арх. С. С., защо Кмета на Община Златоград не ги уважава и не ги спазва? Защо не са спазени тези указания?

Господин Л. А.: Моите уважения към архитект С.С., изключително позитивно настроен човек към Златоград и към златоградчани. Имах възможност да се запозная с него, да контактувам с него и да работя заедно с него. Точно в случая, бих казал, че няма как да изпълним препоръките без да има Законови основания. В констативния протокол има едни указания които са дадени без да са упоменати законовите такива, т.е., във връзка с член еди кой си от Закона за културното наследство, във връзка с член еди кой си от Закона за устройство на територията, Кмета да разпореди определен срок както беше в първите в първата проверка, когато се създаде комисията по член, кой беше от Закона за културното наследство

Госпожа А. И. : Член 17.

Господин Л. А.: Проведох разговор, въпреки всичко с архитект С.С. и с отец В.Х и с Н.Ш. дори, за възможността за това скеле, което очевидно създава някакво напрежение пред обществеността да бъде премахнато, на което беше отговорено, че скелето не пречи за службите, за всичко това което се извършва в храма и на този етап няма да бъде премахнато. Разбира се, посъветвахме се и със специалистите от РДНСК, специалисти …. видим дали това, наличието на скеле може да бъде основание по Закона за Устройство на територията, Кмета да издаде акт за премахването. За съжаление не открихме такъв, понеже скелето не попада в дефиницията за строеж, съгласно Закона за устройство на територията. Имах наистина доброто желание и намерение дори да пратим работници от общината, които да го демонтират, но неполучихме съгласието на собственика.  Това е моят отговор по зададения въпрос от А.И.
 
Госпожа А. И.: Тъй като първо, никой не твърди, че изобщо скелето пречи на богослужение, никой не се меси в тази част за богослужението за изпълнението на религиозните дейности в храма, но тъй като този храм е освен Богослужебен и паметник на културата , така че той не е само на собствениците отговорност, но и на държавата. Значи, вие казвате архитект С. С., 

Господин Л. А.: Не желая да ме записват на телефон, то даже не и служебен.

Госпожа Кръстева: А.И., ако може спри телефона! Иначе комисиите са публични.

Госпожа А. И. : Добре. Значи, вие господин Л. А., оспорвате компетентността на арх. С.С., който е преценил в доклада да напише указания за Кмета, които не били могли да се изпълнят?

Господин Л. А.: С цялото ми уважение към г-н С.С., да! Защото те са по-скоро препоръчителни, не се основават на законови норми.

Госпожа А. И.: Как да не са, като църквата е паметник на културата и Кметът по Закон има отговорност към него, не е само богослужебен храм.

Госпожа А. И. каза, че господин Н.Ш. е подел ангажимент да демонтира скелето, но не го е направил до сега.
Основния проблем е, че няма проект за реставриране на църквата.

*******************************************************

По т. 2 от дневния ред: Информация от г-жа А. Иванова, относно: Кореспонденция с различни институции, относно храм паметник  „Успение Богородично“  Златоград.

Госпожа Романова даде думата на госпожа Иванова.
 
Госпожа Иванова даде информация и предложи Общинска администрация да изпрати писмо до Митрополит Николай за отстраняването на отец Виктор и смяна на Църковното настоятелство. Попита господин Ангелов защо не се спазват указанията дадени от архитект Славов.
 
Госпожа Хаджийска каза, че основния проблем е че няма проект от Общината и от Църковното настоятелство. 

Госпожа А. И.: Защо тези свещници тези отдолу опушват иконите, щом толкова е належащ този ремонт и ще унищожи други материали, щом има и тази експертката ви е казала, че има икони спешно трябва да бъдат реставрирани, защо в срок вие не внесохте някакъв  ….. 

Господин Н. Ш.: Защото, написах едно писъмце на шейха на Катар, ама не ми даде пари

Госпожа А. И.: Ето!

Госпожа Кръстева: Моля Ви, недейте да влизате в такива спорове!

Госпожа А. И. : Ето, какви простотии говори, ето…

Господин Н. Ш.: Ти не можеш да помогнеш по този въпрос!

Госпожа А. И.: Ама, вижте какви неща, става въпрос за сериозни работи, унищожени 

Госпожа Романова: Моля Ви, по-сериозно!

Госпожа А. И.: И това са хората от които зависи

Госпожа Романова: Прекратявам разискванията, сега по – важно е да видим дали можем да направим разговор и да помогнем.
  
Господин Илийков помоли Общинска администрация да провери, има ли проект за Паметниците на културата.


Настъпиха дебати по темата.

Госпожа Романова прекрати дебатите по точката. 

По т.3 от дневния ред: Информация от Кмета на Община Златоград, относно извършени дейности /разкопки/ в местност „Света Неделя“, съгласно чл.4, ал.1 от договор № 159 от 20.10.2023г., между Община Златоград и Регионален исторически музей град Смолян.

Госпожа Романова даде думата на господин Ангелов по точката. 

Господин Л. А. даде информация и предостави научен доклад, относно разкопките в местността „Света Неделя“.

По т.4 от дневния ред: Докладна записка от Мирослав Янчев – Кмет на Община Златоград, относно: Предложение за награждаване на просветни и културни дейци, по повод 24 май - Ден на светите братя Кирил и Методий, на българската азбука, просвета и култура и на славянската книжовност.


Госпожа Романова  даде думата по точката. 







Госпожа К. Б. направи допълнения, относно постигнати резултати от ученици, както следва: допълнения за В ***** Пунева - VII клас и Х  *** Кундева - VII клас достигнали на национален кръг на олимпиадата по Информационни технологии.

Госпожа Романова подложи за гласуване така направените промени.
Комисията гласува и прие с 3 гласа  „за“,  0 „против“, 0  „въздържал се“

Госпожа Романова подложи на гласуване целия проект с промените
Комисията гласува и прие с 3 гласа  „за“,  0 „против“, 0  „въздържал се“

По т.5 от дневния ред: Други.

Госпожа Романова  запозна присъстващите с внесеното в деловодството на Общински съвет предложение за отличаване със званието „Почетен гражданин“ господин В. Г. – ****. Изложи мотивите на предложението от вносителите.

Госпожа Кръстева предложи да се награди с Медал за заслуги на гр. Златоград по Статута за духовно стимулиране в град Златоград.

Комисията се обедини по предложението за награда – Медал за заслуги на В.Г.

Госпожа  Кръстева, предложи да се  изготви Докладна записка и да се внесе в Общински съвет Златоград за разглеждане и гласуване на решение по предложението.

Госпожа Романова подложи на гласуване предложението от госпожа Кръстева.
Комисията гласува и прие с 3 гласа „за“, 0 „против“ и 0 „въздържал се“



Поради изчерпване на дневния ред, госпожа Романова закри заседанието на постоянните комисии по Образование, култура и човешки ресурси в 15:30 часа.






Йорданка Романова  /П/
/Председател ПК/

Изготвил:  /П/
Марияна Михайлова,
Гл. специалист „Канцелария ОбС“

